Τα Google Ads είναι μια πλατφόρμα διαφήμισης επί πληρωμή.
Ουσιαστικά ανήκουν σε ένα κανάλι διαφήμισης γνωστό ως «πληρωμή ανά κλικ» (Pay-Per-Click / PPC), όπου εσύ (ο διαφημιζόμενος) πληρώνεις είτε ανά κλικ είτε ανά εμφάνιση (CPM), δηλαδή κάθε φορά που κάποιος κλικάρει ή βλέπει μια διαφήμισή σου.
Ανάλογα με τον τύπο καμπάνιας Google Ads που χρησιμοποιείς, μπορείς να πετύχεις διάφορους στόχους:
• να ενισχύσεις την επισκεψιμότητα του site σου
• να αυξήσεις τις πωλήσεις σου
• να λάβεις περισσότερα τηλεφωνήματα για πληροφορίες και παραγγελίες
• ακόμα και να αυξήσεις τις επισκέψεις στο φυσικό σου κατάστημα
Μέσα από τη διαφήμιση στο Google, η επιχείρησή σου εμφανίζεται στη σελίδα αποτελεσμάτων της μηχανής αναζήτησης (τα γνωστά SERPs) τη στιγμή που οι πιθανοί πελάτες σου αναζητούν προϊόντα και υπηρεσίες σαν τις δικές σου!
Με αυτόν τον τρόπο προσεγγίζεις το ιδανικό κοινό-στόχο, την σωστή στιγμή.